laion/Wikipedia-Exotic huggingface dataset:
רחוב אחורי

רחוב אחורי (באנגלית: Back Street) הוא סרט קולנוע אמריקאי מסוגת מלודרמה משנת 1961 בבימויו של דייוויד מילר, עם סוזן הייוורד, ג'ון גאווין וורה מיילס בתפקידים הראשיים. התסריט מבוסס על הרומן "רחוב אחורי" של פאני הרסט (אנ') משנת 1931, לפיו הופקו סרטים ב-1932 וב-1941, העוסק בבעיה של מוות וניאוף אצל זוג שלא יכול לממש את אהבתם בגלל שאחד מהם נשוי. את הסרט הפיק רוס הנטר שהפיק עוד מלודרמות סוחטות דמעות כמו "חיקוי לחיים" ומאדאם X. המלחין פרנק סקינר שילב בפסקול קטעים מיצירות של יוהנס ברהמס – הסימפוניה הרביעית, הסימפוניה השלישית ו הקונצ'רטו לפסנתר מס' 2. מעצב האופנה ז'אן לואי (אנ') היה מועמד לפרס אוסקר לעיצוב התלבושות הטוב ביותר – צבע. חלק מהביקורות על הסרט היו בעניין הפרש הגילים בין בני הזוג – היוורד הייתה מבוגרת מגאווין ב-14 שנים. ריי סמית (סוזן הייוורד) היא מעצבת אופנה בעיר לינקולן בנברסקה. פול סקסון (ג'ון גאווין) הוא לוחם מרינס שזה עתה השתחרר מהצבא לאחר מלחמת העולם השנייה ו"נתקע" בשדה התעופה של לינקולן בדרכו לשיקגו שם יש למשפחתו רשת גדולה של חנויות כלבו. ריי מגיעה למלון להציג את תרשימיה ללקוח שמסה במקום זה להטריד אותה מינית. פול נמצא בחדר סמוך, שומע את הוויכוח ומפריד בינה והלקוח. הם יוצאים לשתות ומתפתח רומן אהבה קצר ומהיר. היא רוצה לטוס עם פול לשיקגו אבל אז הוא מגלה לה שיש לו שם אישה. ריי המומה ונוסעת לאחותה ג'ני (וירג'יניה גריי) לשם מתקשר פול שהחליט ברגע האחרון לקנות שני כרטיסים ולצרף את ריי אליו. ריי מהססת אבל אחר כך מסכימה ונוסעת ברכבה לשדה התעופה. הרכב נעצר מחוסר דלק והיא מחמיצה את הטיסה ופול המאוכזב טס לבדו. ג'ני מייעצת לה לעזוב את לינקולן ולעבור לניו יורק, בירת האופנה. ריי מגיעה לעבוד אצל מעצב האופנה דאליאן (רג'ינלד גרדינר) עושה חיל בעבודתה על שהוא ממנה אותה כשותפה ושולח אותה לסניף של החברה ברומא. היא פוגשת שם בידיד הוותיק קורט (צ'ארלס דרייק) שמחזר אחריה ורוצה לשאתה. היא נפגשת במקרה בפול שנמצא שם עם אשתו ליז (ורה מיילס) ושני ילדיו, פול הצעיר וקרולין. בתחילה היא מסרבת לחיזוריו אך הוא מתוודה שאשתו אלכוהוליסטית וחיי המשפחה שלו הם גרועים. היא נענית לו והם מבלים בהסתר ברחובות אחוריים (מכאן שם הסרט). כאשר עובר פול לפריז עוברת גם ריי והוא קונה לה בית בכפר שם הם מבלים ביחד והיא גם מצטרפת לטיסותיו לציריך וערים נוספות באירופה. היחסים האלה מתגלים על ידי פול הצעיר שדורש מריי שתפסיק את יחסיה עם אביו. ריי מארגנת תצוגת אופנה גדולה. בסוף התגוגה עומדת שמלת כלה להימכר כתרומה לבית חולים. ליז נוכחת בתצוגה, קונה את השמלה בעד 10,000 דולר, מביישת את ריי ודורשת בפומבי שתישלח בשמה של ריי לבעלה פול שהוא גם המאהב של ריי. פורצת שערורייה וריי עומדת להתפטר ולחזור לארצות הברית פול מפציר בה ואומר שהוא יגיש תביעת גירושים מידית. פול נוסע במכונית בה נוהגת ליז הכועסת והשתוייה. כשהוא מודיע לה שגם בנם יודע על ריי היא מגבירה את המהירות ומתנגשת בעץ. היא נהרגת ופול פצוע קשה ומשותק. הבן מבקר אצלו ופול מבקש ממנו להתקשר לריי והמילים האחרונות לפני שהוא מת הן "אני אוהב אותך". לבסוף יושבת ריי אבלה בחדרה. הילדים פול וקרולין נכנסים ומבקשים רשות לבקר אותה מדי פעם כי כעת אין להם הורים. היא משיבה בחיוב, מחבקת אותם ומזילה דמעות. "רחוב אחורי", במסד הנתונים הקולנועיים IMDb (באנגלית) "רחוב אחורי", באתר AllMovie (באנגלית) "רחוב אחורי", באתר Rotten Tomatoes (באנגלית) "רחוב אחורי", במסד הנתונים הקולנועיים KinoPoisk (ברוסית) נעימת הנושא הראשי של רחוב אחורי, באתר יוטיוב רחוב אחורי, באתר TCM
ז'וז'י באלה

ז'וז'י באלה (במקור ז'וז'אנה אדל באלה, בהונגרית: Balla Zsuzsi; בודפשט, 5 ביוני 1907 – 1964) הייתה שחקנית תיאטרון וקולנוע יהודייה-הונגרייה. היא אחייניתו של השחקן והבמאי ינה איוואנפי. ז'וז'י באלה נולדה במשפחה יהודית כבתם של הסופר מיקלוש באלה (1874–1912) ושל אדל מאלר (1886–1935). היא איבדה את אביה בגיל צעיר (בת 5). אמה נישאה שנית למלחין וסופר גזה חורין בשנת 1918 שהפך מאז לאביה המאמץ. היא החלה את דרכה כשחקנית ילדה וכיכבה בכמה סרטים אילמים. בסיום לימודיה בתיכון בבודפשט הפכה לתלמידת בית הספר לדרמה של השחקנית היהודייה רוז'י פוראי. בשנת 1926 הצטרפה ללהקת תיאטרון מרכז העיר של ארתור בארדוש, שם הופיעה לראשונה על הבמה בהצגה "קן צרעות". היא שיחקה בתיאטרון "במת כיכר בתלן" ב-1930, ומשנת 1933 הופיעה בתיאטרון "במה חדשה" ושוב ב"תיאטרון מרכז העיר". לעיתים קרובות הופיעה גם ברדיו ההונגרי. בעלה היה במאי התיאטרון, פאל ראקושי, בנו של הסופר ויקטור ראקושי, פוליטיקאי ושל ינקה רצאי, שאיתו התחתנה ב-2 ביולי 1928 בבודפשט. הם התגרשו בשנת 1933. העלמה יוליה (1919) ארץ האגדות (1922) – נערה מוכרת גפרורים טריקה (1927, מערכון) – טריקה רק נערה אחת יש בעולם (1930) הטירה בהשאלה (1937) – כלה ברכבת אהבת ספורט (1938) – מיציקה רדוואן בוזאי: לקסיקון של נשים הונגריות. נערך על ידי מרגיט בוזאי עם הקדמה וחלק היסטורי. בודפשט, 1931 לקסיקון אמנות הבמה ההונגרי. עורך אלדאר שופפלין. בודפשט, התאחדות השחקנים הלאומית ומכון הפנסיה, 1929. ז'וז'י באלה, במסד הנתונים הקולנועיים IMDb (באנגלית) ביוגרפיה של ז'וז'י באלה, באתר hangosfilm.hu "Születési bejegyzése a Budapest VIII. kerületi polgári születési akv. 1415/1907. folyószáma alatt". "Maller Adél házasságkötési bejegyzése a Budapest V. kerületi polgári házassági akv. 409/1918. folyószáma alatt". "Házasságkötési bejegyzése a Budapest V. kerületi polgári házassági akv. 432/1928. folyószáma alatt".
רוקדים עם כוכבים (ארצות הברית)

רוקדים עם כוכבים (באנגלית: Dancing with the Stars) היא תוכנית מציאות אמריקאית שעלתה לאוויר בשנת 2005. נכון לשנת 2024, עלו לתוכנית 33 עונות. פורמט התוכנית מבוסס על התוכנית הבריטית "Strictly Come Dancing" של ה-BBC ומורכב מידוענים המתחרים בתחרות ריקודים סלוניים לצד רקדן מקצועי. לתוכנית קיימת גרסה ישראלית – רוקדים עם כוכבים ששודרה בשנים 2005–2012 במסגרת שידורי הזכיינית "רשת" בערוץ 2, ושוב החל מפברואר 2022 בערוץ קשת 12. ב-8 באפריל 2022, הוכרזה החל מהעונה ה-31, "רוקדים עם כוכבים" תעבור מ-ABC לדיסני+. במאי 2023 פורסם כי התוכנית תשוב להיות משודרת ברשת ABC. באוקטובר 2024, התוכנית חשפה לראשונה את נתוני הצבעות הקהל לאחר 33 עונות שבהן נשמרו הנתונים בסוד. מדיה וקבצים בנושא רוקדים עם כוכבים בוויקישיתוף אתר האינטרנט הרשמי של רוקדים עם כוכבים (באנגלית אמריקאית) רוקדים עם כוכבים, ברשת החברתית פייסבוק רוקדים עם כוכבים, ברשת החברתית אקס (טוויטר) רוקדים עם כוכבים, ברשת החברתית אינסטגרם רוקדים עם כוכבים, סרטונים בערוץ היוטיוב "רוקדים עם כוכבים", במסד הנתונים הקולנועיים IMDb (באנגלית) "רוקדים עם כוכבים", באתר דיסני+ סדרות (באנגלית) "רוקדים עם כוכבים", במסד הנתונים הקולנועיים KinoPoisk (ברוסית) אפי טריגר, ‏לילה לא שקט, באתר גלובס, 16 בנובמבר 2010 מתן שירם, ‏"רוקדים עם כוכבים" חוזרת לעונה חמישית: עברה מתיחת פנים, באתר גלובס, 28 באוקטובר 2009 מעריב המדריך, ‏מושכת ומורכבת במיוחד: רוקדים עם כוכבים חוזרת למסך | העשירייה, באתר מעריב אונליין, 11 בפברואר 2022 Lynette Rice, Lynette Rice, ‘Dancing With The Stars’ Moving To Disney+ In Stunning Move After 16 Years On ABC, Deadline, ‏2022-04-08 (באנגלית אמריקאית) Lynette Rice, ‘Dancing With The Stars’ Shocker: Popular Show Is Moving Back To ABC From Disney+, Deadline, ‏2023-05-02 (באנגלית אמריקאית) Lynette Rice, ‘Dancing With The Stars’ Breaks Protocol, Releases Viewer Vote Totals After 33 Seasons — And They’re Surprising, Deadline, ‏2024-10-07 (באנגלית אמריקאית) פז וייסמן, מייסד אפל רוקד עם כוכבים, באתר הארץ, 9 בפברואר 2009 מתן אברמוביץ', עכבר העיר, ג'ניפר גריי ניצחה בגמר "רוקדים עם כוכבים" האמריקאי, באתר הארץ, 24 בנובמבר 2010 אפי טריגר, ‏רוקדים בחשכה, באתר גלובס, 11 באוקטובר 2011 Emily Longeretta, Olympian Stephen Nedoroscik, Also Known as ‘Pommel Horse Guy,’ Joins ‘Dancing With the Stars’ Season 33, Variety, ‏2024-08-22 (באנגלית אמריקאית) Tom Smyth, All the Winners of the Creative Arts Emmys, Vulture, ‏2024-01-07 (באנגלית) Taylor Swift, 'Barbie' and 'Grey's Anatomy' Score at 2024 People's Choice Awards: See the Full List of Winners, Peoplemag (באנגלית) Eve Batey,Chris Murphy, Creative Arts Emmys 2024: See the Winners Here, Vanity Fair, ‏2024-09-08 (באנגלית אמריקאית)
סמל איי ג'ורג'יה הדרומית ואיי סנדוויץ' הדרומיים

סמל איי ג'ורג'יה הדרומית ואיי סנדוויץ' הדרומיים הוענק לאיים בשנת 1985 עם ההכרזה על מעמדם כטריטוריה בריטית שמעבר לים. בין השנים 1962-1985 היו האיים שטח חסות של איי פוקלנד, והשתמשו בסמל איי פוקלנד. לפני שנת 1962 היו האיים חלק מהטריטוריה הבריטית באנטארקטיקה והשתמשו בסמל הטריטוריה הבריטית באנטארקטיקה. הסמל הוא שלט אצולה המורכב ממגן שעליו אריה מוזהב זקוף המחזיק בידו לפיד - האריה מייצג את בריטניה והלפיד את גילוי האיים. הרקע של הסמל - מעוינים בכחול ולבן לקוח ממגן האבירים של ג'יימס קוק, מגלה האיים. התומכים הם כלב ים ופינגווין - בעלי החיים הילידיים באיים. כלב הים עומד על האי, בעוד שהפינגווין עומד על הקרח. בראש המגן מצוי אייל הצפון, המסמל את עדרי האיילים שהובאו לאיי ג'ורג'יה הדרומית על ידי ציידי לווייתנים נורווגים בתחילת המאה ה-20. מתחת המגן מופיע מוטו האיים, בלטינית: LEO TERRAM PROPRIAM PROTEGAT - "יגן האריה על אדמתו". בסמל נעשה שימוש בדגל איי ג'ורג'יה הדרומית ואיי סנדוויץ' הדרומיים וכן בדגל נציב האיים. גלריית סמלי הממלכה המאוחדת מדיה וקבצים בנושא סמל איי ג'ורג'יה הדרומית ואיי סנדוויץ' הדרומיים בוויקישיתוף ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
דיוויין רנש

דיוויין פביאן יאירו רנש (בהולנדית: Devyne Fabian Jairo Rensch; נולד ב-18 בינואר 2003 בלייליסטאד שבהולנד) הוא כדורגלן הולנדי המשחק בעמדת המגן בקבוצת אייאקס מליגת העל ההולנדית ובנבחרת הולנד. רנש גדל במחלקת הנוער של VV יוניקום, ובשנת 2016 עבר אל מחלקת הנוער של אייאקס מליגת העל ההולנדית. ב-28 בנובמבר 2020 ערך רנש את הופעת הבכורה שלו בקבוצה הבוגרת של המועדון, בניצחון 5-0 על אמן במסגרת המחזור העשירי בליגה לעונת 2020/2021. ב-31 במרץ 2021 הבקיע את שער הבכורה שלו במועדון, בניצחון 5-0 על דן האג במסגרת המחזור ה-27 בליגה. בסך הכל ערך רנסך 18 הופעות ליגה בעונתו הראשונה הקבוצה הבוגרת של המועדון, והבקיע שלושה שערים. אייאקס זכתה בעונה זו באליפות הולנד ובגביע ההולנדי. רנש היה חלק מסגל נבחרת הולנד עד גיל 21 בטורניר אליפות אירופה עד גיל 21 בשנת 2021, וערך הופעה אחת בטורניר. ב-7 בספטמבר 2021 ערך את הופעת הבכורה שלו בנבחרת הולנד, בניצחון 6-1 על נבחרת טורקיה במסגרת מוקדמות מונדיאל 2022. אייאקס אליפות הולנד (1): 2020/2021 הגביע ההולנדי (1): 2020/2021 נבחרת הולנד עד גיל 17 אליפות אירופה עד גיל 17 (1): 2019 מדיה וקבצים בנושא דיוויין רנש בוויקישיתוף דיוויין רנש, באתר Transfermarkt דיוויין רנש, באתר Soccerway דיוויין רנש, באתר BDFutbol דיוויין רנש, באתר WorldFootball.net דיוויין רנש, באתר National Football Teams דיוויין רנש, באתר FootballDatabase.eu דיוויין רנש, באתר ESPN
משטרת דנמרק

משטרת דנמרק (בדנית: Politiet, פארואזית: Løgreglan, בגרינלנדית: Politiit) הוא כוח המשטרה הלאומי של דנמרק האחראי לביטחון הפנים במדינה (בעוד הצבא הדני אחראי על ביטחונה החיצוני) של הממלכה הדנית. המשטרה מוסמכת לאכוף את החוק ולבצע משימות שיטור ושמירת הסדר הציבורי והחברתי, כמו גם אחראית על בקרת הגבולות. משטרת דנמרק מורכבת מ-12 מחוזות המנוהלים כל אחד על ידי מנהל ושני מחוזות קטנים בגרינלנד ובאיי פארו, המנוהלים על ידי מפקד משטרה מקומי. מחוז קופנהגן מסודר באופן שונה בשל גודלו והיותה בירת המדינה וכח המשטרה בה הוא הגדול בממלכה. מלבד המחוזות הרגילים קיימים ארגונים אחרים הפועלים מחוץ למשטרה כדוגמת: Rigspolitiet - משטרה ארצית עם משימות מיוחדות ובה מחלקות כמו תקציבים וחשבונות, מחלקת מדידה והמחלקה לחקירת נתונים. Politiets Efterretningstjeneste - סוכנות הביון והביטחון הלאומי של דנמרק. Politiets Aktionsstyrke - יחידת כוחות מיוחדים של המשטרה הדנית. פעולת המשטרה הדנית מוסדרת ומעוגנת בחוק אכיפת המשטרה (da: Lov om politiets enterprise), הידוע בכינויו חוק המשטרה (da: politiloven) שאומץ ב-20 באוגוסט 2015.: "על המשטרה לפעול להבטחת ביטחון, בטיחות, השלום והסדר בחברה. על המשטרה לקדם מטרה זו באמצעות מניעה, סיוע ואכיפה". הסעיף השני קובע כי תחומי שיפוט אחרים של המשטרה כוללים גם: מניעת פעולות פליליות, הפרעות לשלום והסדר הציבורי וסכנה לאזרחים בודדים וביטחון הציבור. עצירת פעולות פליליות וחקירה והעמדה לדין של מבצעי מעשים פליליים. תמיכה באזרחים במצבים מסוכנים ביצוע בדיקה וחקירה. תמיכה וסיוע לסוכנויות אחרות. ביצוע משימות אחרות הנוגעות לתפקידי המשטרה. המשטרה הצבאית בדנמרק היא יחידת משטרה בתוך סניפי הכוחות המזוינים. לכל ענף יש שוטר צבאי משלו, אם כי לעיתים קרובות הם עובדים יחד ולובשים סמלים דומים. אנשי המשטרה הצבאית בדרך כלל עוטים מדים ספציפיים עם סימון כתף לבן או את מדי הקרב היומיומיים בענף עם כומתה אדומה. לאנשי המשטרה הצבאית אין בדרך כלל סמכות שיפוט על אזרחים במקומות שאינם צבאיים, אלא רק על אנשי צבא ועל כל מי שנמצא במתקנים צבאיים (גם מקומות הנגישים לציבור כמו בסיס הצי הולמן בקופנהגן), בבניינים שבהם שוכן משרד הגנה, ארמונות מלוכה (כמו ארמון אמלינבורג) וחלקים מארמון כריסטיאנסבורג. בהזדמנויות מסוימות, אנשיה יכולים לספק תמיכה למשטרה האזרחית במשימות מסוימות. משטרת דנמרק יכולה להזמין סיוע ממשמר המולדת הדני: Politihjemmeværnet, שמהווה גוף עזר משטרתי, המבצע משימות סיור. המתנדבים משמשים בעיקר לבקרת תנועה בפסטיבלים, בחיפוש נעדרים ושמירה על מתקנים קהילתיים ולעולם אינם משמשים במשימות הכרוכות בעימות ישיר עם אזרחים (כמו סיכול מהומות או מעצרים מתוכננים). אנשי המשמר עוטים מדי קרב יומיומיים, הכוללים כומתות ירוקות ואפודים צהובים בהירים עם הטקסט "POLITI HJEMMEVÆRNET" (משמר המולדת של המשטרה). שוטרים במדי שירות יומיים. ניידת משטרה דנית. אופנועי משטרה מלווים אמבולנס. פרשי משטרה רכב LT35 המופעל על ידי המשטרה הדנית מדיה וקבצים בנושא משטרת דנמרק בוויקישיתוף אתר האינטרנט הרשמי של משטרת דנמרק "Annex 1: List of national services responsible for border control" (PDF). Practical Handbook for Border Guards (Schengen Handbook). European Commission. 6 בנובמבר 2006. נבדק ב-7 בנובמבר 2018. {{cite book}}: (עזרה) "Lov om politiets virksomhed" [Law on Police Activity]. Retsinformation.dk (בדנית). נבדק ב-7 בנובמבר 2018. {{cite web}}: (עזרה) "Hærhjemmeværnet" [The Home Guard]. Vistillerop.dk (בדנית). נבדק ב-7 בנובמבר 2018. {{cite web}}: (עזרה)
גיורגי ממרדשווילי

גיורגי מַמַּרְדַּשְׁוִילִי (בגאורגית: გიორგი მამარდაშვილი; נולד ב-29 בספטמבר 2000 בטביליסי שבגאורגיה) הוא כדורגלן גאורגי המשחק בעמדת השוער בקבוצת ולנסיה מהלה ליגה בהשאלה מליברפול ובנבחרת גאורגיה. ממרדשווילי גדל במחלקת הנוער של דינמו טביליסי מליגת העל הגאורגית, ובעונת 2018 החל לשמש כשוער מחליף בקבוצה הבוגרת של המועדון. לקראת עונת 2019 הושאל ממרדשווילי לאולימפי רוסתווי מליגת העל הגאורגית. ב-2 במרץ 2019 ערך את הופעת הבכורה שלו במועדון, בהפסד 1–4 ללוקומוטיב טביליסי במסגרת המחזור הראשון בליגה. הוא ערך 28 הופעות ליגה בעונה זו, ועזר לאולימפי רוסתווי להימנע מירידת ליגה. לקראת עונת 2020 הושאל ממרדשווילי ללוקומוטיב טביליסי מליגת העל הגאורגית. ב-9 ביולי 2020 ערך את הופעת הבכורה שלו במועדון, בהפסד 1–4 לדינמו בתומי במסגרת המחזור החמישי בליגה. הוא שיחק במועדון במשך עונה וחצי, בהן ערך 29 הופעות ליגה. ב-7 ביוני 2021 הושאל ממרדשווילי לוולנסיה מהלה ליגה למשך עונה אחת, ונרשם כחלק מסגל קבוצת המילואים של המועדון, המשחקת בפרימרה דיויסיון RFEF. לאחר שהרשים את המאמן חוסה בורדאלאס בקדם העונה, ערך את הופעת הבכורה שלו בקבוצה הראשונה של המועדון בניצחון 0–1 על חטאפה במסגרת המחזור הראשון בליגה לעונת 2021/2022. ב-31 בדצמבר 2021 חתם ממרדשווילי על חוזה קבוע בולנסיה עד 2024 [דרוש מקור], אז חתם בליברפול, אך הושאל חזרה לולנסיה, כך שיצטרף לשורות הקבוצה האנגלית בקיץ 2025. ב-8 בספטמבר 2021 ערך ממרדשווילי את הופעת הבכורה שלו בנבחרת גאורגיה, בהפסד 1–4 לנבחרת בולגריה במשחק ידידות. נכלל בסגל נבחרת גאורגיה לטורניר יורו 2024. גיורגי ממרדשווילי, ברשת החברתית אינסטגרם גיורגי ממרדשווילי, באתר Transfermarkt גיורגי ממרדשווילי, באתר Soccerway גיורגי ממרדשווילי, באתר BDFutbol גיורגי ממרדשווילי, באתר WorldFootball.net גיורגי ממרדשווילי, באתר National Football Teams גיורגי ממרדשווילי, באתר FootballDatabase.eu גיורגי ממרדשווילי, באתר ESPN VCF Academy reaches agreement for the signing of Giorgi Mamardashvili באתר הרשמי של ולנסיה, 7 ביוני 2021 (באנגלית) Mamardashvili ya está en València באתר Super Deporte, ‏ 3 ביולי 2021 (בספרדית) Mamardashvili se hace gigante באתר Levante-EMV, ‏ 6 באוגוסט 2021 (בספרדית) רשמי: גיורגי ממרדשווילי חתם בליברפול - ערוץ הספורט, באתר Sport5.co.il - אתר ערוץ הספורט, ‏2024-08-27 საქართველოს ნაკრების შემადგენლობა ევრო 2024-ის მოსამზადებელ ეტაპზე באתר הרשמי של התאחדות הכדורגל הגאורגית, 22 במאי 2024 (בגאורגית)
המגדל (קלף טארוט)

המגדל שנקרא גם מגדל בבל, בית האלוהים, טירת פלוטוס, המגדל הנופל, הברק, האש השמימית והמגדל שנפגע על ידי ברק, הוא הקלף שמספרו 16 בסדרת הארקנה הגדולה של קלפי הטארוט. הקלף מתאר מגדל שנפגע מלהבה שמימית או מברק שבא מכיוון השמש או ממקום לא ידוע וזוג אנשים (בחלק מהגרסאות גבר חבוש כתר ואישה, שמייצגים את נמרוד ואת אחד מנתיניו.) נופלים אל הקרקע או אל התהום או אל הים. גרסה אחרת מתארת רועה שחוזה בברק פוגע בעץ. הקלף מסמל אירועים חיצוניים המביאים לקריסה מוחלטת בחייו של האדם. עוד הוא מסמל משבר, ניתוק, ושינויים קיצוניים בלתי צפויים. לפי ה-Pictorial Key to the Tarot של ארתור ווייט, האיור של קלף המגדל בחפיסת Rider-Waite נועד לסמל את חורבן בית המקדש בידי הכשדים. מדיה וקבצים בנושא המגדל בוויקישיתוף קלף המגדל בטארוט - פירוש, משמעויות ומסרים, באתר טאו TAO הילה טארוט, פשוטארוט קלף המגדל– מבואר על ידי יוצר חפיסת הריידר-ווייט. (באנגלית) שמה הוא מצטט, לדבריו "את האמת המקורית והאמיתית", כפי שהיא מתועדת בספר תהילים ”אִם ה' לֹא יִבְנֶה בַיִת, שָׁוְא עָמְלוּ בוֹנָיו בּוֹ” (תהילים קכ"ז, פסוק א')
הכוכב (קלף טארוט)

הכוכב שקרוי גם בשמות: הכוכבים, סיריוס וכוכב בית לחם, הוא קלף מספר 17 בארקנה הגדולה של קלפי הטארוט. הקלף מתאר עלמה ערומה תחת רקיע זרוע כוכבים, כשהכוכב הגדול ניצב במרכז (הכוכבים בחבילת "השחר המוזהב" מייצגים את כוכבי הלכת טרם גילוייהם של אורנוס, נפטון ופלוטו, על פי המודל הגאוצנטרי). העלמה עצמה יוצקת שני כדי מים אל תוך בריכה שניצב לידה ומאחוריה שני עצים (שמייצגים את עץ הדעת ועץ החיים על פי "השחר המוזהב") שמעל אחד מהם ציפור או פרח ועוד צמח שמעל הפרח ניצב פרפר. גרסה אחרת של הקלף מציגה את שלושת האמגושים (או אחד מהם) כשהם הולכים תחת הכוכב. בחבילת "ויסקונטי ספורזה" מתארת עלמה שמחזיקה כוכב. קלף הכוכב מייצג טוהר, כנות, יושר ותמימות. כמו כן, הוא מייצג את האמונה של האדם ביכולתו לשקם את חייו. הנערה העירומה בקלף מסמלת את נפש האדם ללא נכסים גשמיים אך במצב של טוהר של הניקיון. הערום בקלף מסמל את האומץ להיחשף ממקום של ביטחון עצמי ואמון וכן את היחס הטבעי לגוף ולמיניותו כחלק מהטבע. הקלף מציע לאדם ללכת אחרי חלומותין, ולהאמין שהם יתגשמו. מדיה וקבצים בנושא הכוכב בוויקישיתוף אורי רז, טארוט - קלף הכוכב, באתר הטארוט של אורי רז הילה טארוט, פשוטארוט
הירח (קלף טארוט)

הירח הוא קלף מספר 18 בארקנה הגדולה של קלפי הטארוט. הקלף מתאר את הירח כירח מלא עם סהר בצד. לירח יש תווי פנים נשיים ומזיל מספר טיפות. מתחת לירח יש מחושתן או חרפושית בתוך בריכה ועל היבשה ניצבים זוג מגדלים או עמודים ולידם זוג כלבים או כלב ותן, ולעיתים גם שני אנוביסים. גרסה אחרת מציגה אסטרולוג או שני אסטרולוגים שנמצאים תחת הירח. בחבילת "ויסקונטי ספורזה" מציגה עלמה שאוחזת בירח. קלף המדבר על בלבול, אשליות, אי שפיות, שגעון, דיכאון, התמכרויות, תת-מודע, מיסטיקה, פחדים שעולים וצפים מן העבר. ארתור אדוארד וייט גרס כי קלף הירח מסמל בין היתר אויבים נסתרים, סכנה, מבוכה, אפלה, אימה, הטעיה ושגיאה. מדיה וקבצים בנושא הירח בוויקישיתוף קלף הירח בטארוט - פירוש, משמעויות ומסרים, באתר טאו TAO הילה טארוט, פשוטארוט Arthur Edward Waite, The pictorial key to the tarot, Mineola, NY: Dover Publications, 2005, ISBN 0-486-44255-1
השמש (קלף טארוט)

השמש הוא קלף מספר 19 בארקנה הגדולה של קלפי הטארוט, והוא מזוהה עם הליוס[דרוש מקור]. הקלף מתאר זוג ילדים (לרוב גבר ואישה) שעומדים מול חומת לבנים ומעליהם זורח השמש עם טיפות שעולות אליו. בחלק מהחבילות מופיע ילד ערום עם דגל רכוב על סוס מול החומה. בחבילת ויסקונטי ספורזה מופיע ילד מצועף על ענן ומחזיק בשמש הקלף המייצג אפשרויות לעשייה ויצירתיות, פריצה ושגשוג. קלף השמש מייצג פשטות, כנות, אושר ועושר, הצלחה ושמחה[דרוש מקור]. על פי ארתור אדוארד וייט, קלף השמש מסמל אושר חומרי, נישואים מוצלחים ושביעות רצון. מדיה וקבצים בנושא השמש בוויקישיתוף הילה טארוט, פשוטארוט Arthur Edward Waite, The pictorial key to the tarot, Mineola, NY: Dover Publications, 2005, ISBN 0-486-44255-1
רוז'י פוראי

רוז'י פוראי (במקור רוזליה פישר, בהונגרית: Forrai Rózsi; בודפשט, 14 בינואר 1874 – בודפשט, 20 ביוני 1931) הייתה שחקנית יהודייה-הונגרייה, בעלת בית ספר למשחק.. רוז'י פוראי נולדה במשפחה יהודית כבתם של הסוחר מאנו פישר ושל אנה לייטנר. לאחר שסיימה את בית הספר המשיכה את לימודיה בבית הספר למשחק ראקושי. בחינת הסיום שלה הייתה במחזה "סבתא". היא הצטרפה מייד ללהקת "תיאטרון תאליה", שם הופיעה לראשונה בדרמה של אלפרד דה מיסה "גחמה" וב"האב" של יוהאן אוגוסט סטרינדברג. כאשר לאסלו באוטי הפך את התיאטרון ההונגרי לתיאטרון דרמטי בשנת 1907, הוא חתם חוזה גם עם רוז'י פוראי להצטרף לשורות להקת התיאטרון. מאז ואילך שורה ארוכה של הופעות בולטות ביותר סימנו את הקריירה שלה. הדמויות שעוצבו על ידה על הבמה בכלי המשחק הטובים ביותר לייצוג אנושי, תמיד בלטו בייצוג שלהן על ידה, כיצוקות בעופרות ומבלי להפריע להרמוניה הכוללת של המחזה. ב-29 ביוני 1910, בבודפשט, היא נישאה לשחקן היהודי ינה טרז'. החל מה-29 באוקטובר 1921, התארחה בקביעות ב"תיאטרון מרכז העיר" של ארתור בארדוש, שם מיוחסת לה ההצלחה יוצאת הדופן של הקומדיה "הנערה העשירה" של בלה סנש (אביה של חנה סנש) בתפקיד של פראולין מארי (Fräulein Marie), שהיא שיחקה יותר מ-200 פעמים והדבר נשאר אירוע בלתי נשכח באמנות הבמה ההונגרית למשך זמן רב. בין סתיו 1924 לבין אביב 1925 שיחקה ב"תיאטרון הרנסאנס" ואז שוב חזרה לתיאטרון ההונגרי. מסתיו 1927 לא היה לה חוזה. היא שיחקה כאורחת בתיאטרון קיראי באופרטת "המשפחה מפשט" של יוז'ף ראדו, שהייתה עיבוד מוזיקלי למחזה "הנערה העשירה". מותה נגרם מסרטן השחלות. בתה היא אווה טרז', שהייתה ציירת, בנה איבאן טרז' (בחו"ל איבאן טורס, 1916–1983) היה תסריטאי ובמאי קולנוע. היא הובאה למנוחות בבית הקברות היהודי ברחוב קוזמה. מריה לואיזה (רוסטנד: גוזל העיט) גרטרוד (שייקספיר: המלט) דולסקינה (זאפולסקה: האנקה) Mrs. Warren (Shaw: Mrs.Warrenn's craft) גברת פרטיץ'.(Gát Csáth.: Janika) גברת קולטאי (גאבור א.: אבא דולר) גברת גודולה (פרנקפורטאים) נטליה (בעל האחוזה החדש) גברת שולטהייס (פרח החיטה) גברת פאברי(הגברת הגרושה) אוולין (זולטאן קרפטי) בטי (דוד ברנאט) קריסטינה (אורח בלתי צפוי) אנה (הלו!) ברלינגוט (ציפור כחולה) גברת כהן (הורד של אבריס) גברת קולונל (כובע ומגבעת) קלמנטיין (הציפורן האדומה) שרה (מבול) גברת ואמוש (האדונים הפקידים) Magyar színházművészeti lexikon. Főszerk. Székely György. Budapest: Akadémiai. 1994. ISBN 963-05-6635-4 (לקסיקון אמנות הבמה ההונגרי) Magyar színművészeti lexikon: A magyar színjátszás és drámairodalom enciklopédiája. Szerk. Schöpflin Aladár. II. kötet (Favartné – Komjáti Ferenc). Budapest: Az Országos Színészegyesület és Nyugdíjintézete. [1929]. מדיה וקבצים בנושא רוז'י פוראי בוויקישיתוף רוז'י פוראי, במסד הנתונים הקולנועיים IMDb (באנגלית) "Születési bejegyzése a pesti izraelita neológ hitközség születési akv. 67/1874. folyószáma alatt". Halálesete bejegyezve a Bp. VII. ker. állami halotti akv. 1164/1931. folyószáma alatt. A házasságkötés bejegyezve a Bp. VII. ker. állami házassági akv. 892/1910. folyószáma alatt. Ady Endre: A Galilei Kör márciusi ünnepe(הקישור אינו פעיל, 2020-06) "Szerdán temetik Forrai Rózsit". Az Újság. 1931-07-22.
יום הדין (קלף טארוט)

יום הדין נקרא גם בשמות: הדין, יום הדין האחרון, המלאך, ההתחדשות, ההתעוררות, העידן ותחיית המתים, הוא קלף מספר 20 בארקנה הגדולה של קלפי הטארוט, והוא מזוהה עם האדס. הקלף מתאר לרוב מלאך שתוקע בחצוצרה בעלת דגל עם צלב באמצע שמספר מתים (לרוב שלושה) קמים לתחייה. זה קלף המדבר על התעוררות רוחנית. מצב בו למישהו יש תובנה פתאומית לגבי דברים והוא מגלה דברים חדשים. הקלף מייצג מצב של שינוי, התעוררות ומודעות. בקלף מחבילת ויסקונטה ספורצה, מופיעים זוג מלאכים תוקעים בחצוצרות מתחת לאלוהים-האב הנושא את חרב הצדק, כדרך להעביר את המסר שיום הדין משלב את התקומה לחיים עם עשיית צדק אלוהי. בחבילת המינקיאטה המלאך עם החצוצרות מייצג את התהילה, או את השם – הטוב או הרע – שיצר לעצמו אדם בחייו. העיר ברקע היא פירנצה, ועל הדגל מופיע הסמל של משפחת מדיצ'י, והקלף מסמל את תהילת הנצח שמשפחת מדיצ'י זכתה בה בזכות מעשיה. בחבילת הטארוט של השחר המוזהב, הותאם הקלף לאות ש', וליסוד האש. מדיה וקבצים בנושא יום הדין בוויקישיתוף הילה טארוט, פשוטארוט קלף יום הדין, באתר www.mr-kaplan.com
העולם (קלף טארוט)

העולם או "היקום" הוא קלף מספר 21, והאחרון, בארקנה הגדולה של קלפי הטארוט, והוא מזוהה עם קרונוס. הקלף מתאר עלמה מצועפת שמחוללת על קרקע או באמצע חלל בתוך מסגרת אובלית (לרוב זר) כשהיא מחזיקה בזוג מוטות. בפינות הקלף מופיעים ארבעת החיות מחזון יחזקאל וחזון יוחנן: נשר, אדם, אריה ושור. הקלף מייצג שליטה בכל העולמות, רמה גבוה של מודעות, יכולת מימוש והגשמה[דרוש מקור]. הקלף מייצג את סיומו של מסע הנשמה, דמות שלמה עם עצמה, בעלת כלים בעולם החומר ועולם הרוח, שכל היסודות עומדים לצידה והיא במצב של הרמוניה מוחלטת, השלמה והצלחה. בחפיסה של אליסטר קראולי מופיעה אליפסה המחולקת ל-72 שלישיות של ריבועים, המייצגות את ע"ב השמות, המורכבים משלוש אותיות כל אחד. קלף העולם בחבילת הריידר דומה לקלף הגלגל ברקע הכחול, ארבע הדמויות על גבי עננים בפינות הקלף, והאליפסה במרכז. הדמיון בין הקלפים מקשר את הדמות במרכז הקלף עם יסוד הרוח. בשחר המוזהב פיתחו את המוטיב מהחבילות הצרפתיות. האישה באמצע הקלף מייצגת את הכלה מחזון יוחנן שבברית החדשה. בקלף העולם מחבילת ויסקונטי ספורצה, מצוירת ירושלים החדשה המתוארת בברית החדשה. מדיה וקבצים בנושא העולם בוויקישיתוף הילה טארוט, פשוטארוט טארוט - קלף העולם, באתר www.mr-kaplan.com
סיוט ברחוב אלם (פירושונים)

האם התכוונתם ל... סיוט ברחוב אלם (זיכיון) סיוט ברחוב אלם (סרט, 1984) סיוט ברחוב אלם (סדרת טלוויזיה) (אנ') סיוט ברחוב אלם (משחק וידאו) (אנ') סיוט ברחוב אלם (קומיקס) (אנ') סיוט ברחוב אלם (סרט, 2010)